CELEX: 32014R0743
Language: ro
Date: 2014-07-09 00:00:00
Title: Regulamentul (UE) nr. 743/2014 al Comisiei din 9 iulie 2014 de înlocuire a anexei VII la Regulamentul (UE) nr. 601/2012 în ceea ce privește frecvențele minime ale analizelor  Text cu relevanță pentru SEE

10.7.2014   
            
            
               RO
            
            
               Jurnalul Oficial al Uniunii Europene
            
            
               L 201/1
            
         REGULAMENTUL (UE) NR. 743/2014 AL COMISIEI
   din 9 iulie 2014
   de înlocuire a anexei VII la Regulamentul (UE) nr. 601/2012 în ceea ce privește frecvențele minime ale analizelor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (1), în special articolul 14 alineatul (1),
   întrucât:
   
               (1)
            
            
               Anexa VII la Regulamentul (UE) nr. 601/2012 al Comisiei (2) stabilește frecvențele minime ale analizelor pentru combustibilii și materialele relevante care urmează să fie aplicate de către operatori pentru determinarea parametrilor de calcul.
            
         
               (2)
            
            
               Articolul 35 din Regulamentul (UE) nr. 601/2012 prevede că anexa VII la respectivul regulament trebuie revizuită în mod regulat și, inițial, la mai puțin de 2 ani de la intrarea în vigoare a Regulamentului (UE) nr. 601/2012.
            
         
               (3)
            
            
               Anexa VII la Regulamentul (UE) nr. 601/2012 ar trebui să fie modificată pentru a clarifica modul de clasificare și categorisire a combustibililor și a materialelor enumerate în respectiva anexă în vederea îmbunătățirii consecvenței cu privire la aplicarea unor parametri adecvați utilizați la calcularea emisiilor.
            
         
               (4)
            
            
               Din motive de claritate, este oportun să se înlocuiască anexa VII la Regulamentul (UE) nr. 601/2012.
            
         
               (5)
            
            
               Prin urmare, Regulamentul (UE) nr. 601/2012 ar trebui modificat în consecință.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului privind schimbările climatice,
            
         ADOPTĂ PREZENTUL REGULAMENT:
   Articolul 1
   Anexa VII la Regulamentul (UE) nr. 601/2012 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 iulie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 275, 25.10.2003, p. 32.
   
      (2)  Regulamentul (UE) nr. 601/2012 al Comisiei din 21 iunie 2012 privind monitorizarea și raportarea emisiilor de gaze cu efect de seră în conformitate cu Directiva 2003/87/CE a Parlamentului European și a Consiliului (JO L 181, 12.7.2012, p. 30).
   
      ANEXĂ
      
         
            „ANEXA VII
            Frecvențele minime ale analizelor (articolul 35)
            
                        Combustibil/material
                     
                     
                        Frecvențele minime ale analizelor
                     
                  
                        Gaze naturale
                     
                     
                        Cel puțin săptămânal
                     
                  
                        Alte gaze, în special gaze de sinteză și gaze de proces, cum ar fi amestecul de gaze de rafinărie, gaze de cocserie, gaze de furnal și gaze de conversie
                     
                     
                        Cel puțin zilnic — utilizând proceduri adecvate în momente diferite ale zilei
                     
                  
                        Păcură (de exemplu, păcură ușoară, medie, grea, bitum)
                     
                     
                        La fiecare 20 000 de tone de combustibil și de cel puțin șase ori pe an
                     
                  
                        Cărbune, cărbune de cocserie, cocs de petrol, turbă
                     
                     
                        La fiecare 20 000 de tone de combustibil/material și de cel puțin șase ori pe an
                     
                  
                        Alți combustibili
                     
                     
                        La fiecare 10 000 de tone de combustibil și de cel puțin patru ori pe an
                     
                  
                        Deșeuri solide netratate (deșeuri fosile pure sau amestec de deșeuri provenite din biomasă)
                     
                     
                        La fiecare 5 000 de tone de deșeuri și de cel puțin patru ori pe an
                     
                  
                        Deșeuri lichide, deșeuri solide tratate în prealabil
                     
                     
                        La fiecare 10 000 de tone de deșeuri și cel puțin de patru ori pe an
                     
                  
                        Minerale carbonate (inclusiv calcar și dolomită)
                     
                     
                        La fiecare 50 000 de tone de material și de cel puțin patru ori pe an
                     
                  
                        Argile și șisturi argiloase
                     
                     
                        Cantitatea de material corespunzătoare la 50 000 de tone de CO2 și de cel puțin patru ori pe an
                     
                  
                        Alte materiale (produse primare, intermediare și finale)
                     
                     
                        În funcție de tipul de material și de variație, cantități de material corespunzătoare la 50 000 de tone de CO2 și de cel puțin patru ori pe an”